62018CO0439_INF
Sklep Sodišča (sedmi senat) z dne 15. oktobra 2019 AEAT (Izračun delovne dobe za delavce s krajšim delovnim časom s pogodbo o vertikalnem (občasnem) delu)
(Združeni zadevi C‑439/18 in C‑472/18) (
1
)
„Predhodno odločanje – Socialna politika – Direktiva 97/81/ES – Okvirni sporazum o delu s krajšim delovnim časom – Določba 4 – Delavci in delavke – Načeli enakih možnosti ter enakega obravnavanja moških in žensk pri zaposlovanju in poklicnem delu – Direktiva 2006/54/ES – Člen 14(1) – Delavec s krajšim delovnim časom s pogodbo o vertikalnem (občasnem) delu – Priznanje delovne dobe – Način izračuna triletnih dodatkov za delovno dobo – Izključitev obdobij nedela“
1.
Pravo Unije – Načela – Temeljne pravice – Socialne pravice – Pogoji zaposlitve – Prepoved diskriminacije delavcev s krajšim delovnim časom – Obseg
(Direktiva Sveta 97/81, Priloga, pravilo 4)
(Glej točko 30.)
2.
Socialna politika – Okvirni sporazum UNICE, CEEP in ETUC o delu s krajšim delovnim časom – Direktiva 97/81 – Pogoji zaposlitve – Pojem – Dodatek za delovno dobo – Vključitev
(Direktiva Sveta 97/81, Priloga, pravilo 4)
(Glej točko 31.)
3.
Socialna politika – Okvirni sporazum UNICE, CEEP in ETUC o delu s krajšim delovnim časom – Direktiva 97/81 – Objektivni razlogi, ki upravičujejo različno obravnavanje – Pojem – Merila, ki jih je treba upoštevati
(Direktiva Sveta 97/81, priloga, pravilo 4, točka 1)
(Glej točki 46 in 47.)
4.
Socialna politika – Okvirni sporazum UNICE, CEEP in ETUC o delu s krajšim delovnim časom – Direktiva 97/81 – Prepoved diskriminacije delavcev s krajšim delovnim časom – Delavci in delavke – Dostop do zaposlitve in delovni pogoji – Enako obravnavanje – Direktiva 2006/54 – Nacionalna ureditev, ki zgolj za delavce s krajšim delovnim časom s pogodbo o vertikalnem (občasnem) delu iz izračuna delovne dobe, ki mora biti izpolnjena za pridobitev triletnega dodatka na delovno dobo, izključuje obdobja nedela – Nedopustnost
(Direktiva Evropskega parlamenta in Sveta 2006/54, člen 4; Direktiva Sveta 97/81, priloga, pravilo 4, točki 1 in 2)
(Glej točke 38, 42, 43, od 48 do 51, 58, 59, od 61 do 63 in izrek.)
Izrek
Pravilo 4, točki 1 in 2, Okvirnega sporazuma o delu s krajšim delovnim časom, sklenjenega 6. junija 1997, iz priloge k Direktivi Sveta 97/81/ES z dne 15. decembra 1997 o okvirnem sporazumu o delu s krajšim delovnim časom, sklenjenim med UNICE, CEEP in ETUC, ter člen 14(1) Direktive 2006/54/ES Evropskega parlamenta in Sveta z dne 5. julija 2006 o uresničevanju načela enakih možnosti ter enakega obravnavanja moških in žensk pri zaposlovanju in poklicnem delu je treba razlagati tako, da nasprotujeta nacionalni ureditvi in poslovni praksi, na kakršni se nanašata zadevi v glavni stvari, ker se v skladu z njima v zvezi z delavci s krajšim delovnim časom s pogodbo o vertikalnem (občasnem) delu za izračun delovne dobe, ki mora biti izpolnjena za pridobitev triletnega dodatka na delovno dobo, upoštevajo samo obdobja dejanskega dela, obdobja nedela pa so izključena, medtem ko se ta ureditev in ta praksa za delavce, zaposlene s polnim delovnim časom, ne uporabita.
(
1
)	UL C 373, 15.10.2018.